b'\n_START_ARTICLE_\nAkmurad Rejepov\n_START_PARAGRAPH_\nKenraali Akmurad Rejepov oli edesmenneen Turkmenistanin presidentti Saparmurat Nijazovin henkivartiokaartin komentaja. H\xc3\xa4n hallitsi koko armeijaa, joka vartioi T\xc3\xbcrkmenba\xc5\x9fyn lis\xc3\xa4ksi hallituksen rakennuksia ja muita t\xc3\xa4rkeit\xc3\xa4 kohteita. Armeija hoitaa my\xc3\xb6s esimerkiksi erotettujen liikennepoliisien teht\xc3\xa4vi\xc3\xa4 ja osaa sairaanhoidosta Nijazovin erotettua terveydenhuoltohenkil\xc3\xb6st\xc3\xb6n p\xc3\xa4\xc3\xa4kaupungin ulkopuolella._NEWLINE_Kenraali Rejepov asetti my\xc3\xb6s luotettuja miehi\xc3\xa4\xc3\xa4n puolustusministeri\xc3\xb6n ja sis\xc3\xa4ministeri\xc3\xb6n johtoon. Maan uudeksi presidentiksi valittu Gurbanguly Berdymuhamedov erotti Rejepovin 15. toukokuuta siirt\xc3\xa4\xc3\xa4kseen h\xc3\xa4net toisiin teht\xc3\xa4viin._NEWLINE_H\xc3\xa4net raportoitiin hein\xc3\xa4kuun lopulla 2007 vangitun ja tuomitun 20 vuoden vankeusrangaistukseen.'